Държавен вестник, бр. 80, 2019 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  80
 
(x) Във връзка с Обжалване на разрешение или отказ на разрешение на Комисаря по 
изпълнението по Раздел III, Член 5.3(i) или 5.3(ii), Изпълнителната комисия определя дали 
разрешението или отказът на разрешение са правомерни от гледна точка на 
обстоятелствата. 
 
(xi) Във връзка с Обжалване на определение на Комисаря по изпълнението, издадено 
съгласно Раздел III, Членове 5.6 (iii) или 5.6 (iv), Изпълнителната комисия определя дали 
Комисарят по изпълнението има компетенции да вземе решение по конкретния въпрос. 
 
7.8 Решения на Изпълнителната комисия 
 
(i) След разглеждане на Досието по обжалването, свързано с Обжалването, описано в 
Раздел III, Член 7.7(vi), Изпълнителната комисия издава решение, съдържащо изложение 
на относимите факти, определение дали има по-голяма вероятност Отсрещната страна да е 
извършила твърдяната Забранена практика, Действието по прилагане на изискванията, 
което следва да бъде наложено на Ответната страна и Свързано с нея лице, и основанията 
за това. 
 
(ii) След разглеждане на Досието по обжалването, свързано с Обжалването, описано в 
Раздел III, Член 7.7(viii), Изпълнителната комисия издава решение, съдържащо изложение 
на относимите факти, съответното Действие по прилагане на изискванията (ако има 
такова), което следва да се наложи на Отсрещната страна и Свързано с нея лице, и 
основанията за това. 
 
(iii) След разглеждане на Досието по обжалването, свързано с Обжалването, описано в 
Раздел III, Член 7.7(viii), Изпълнителната комисия издава решение, съдържащо изложение 
на относимите факти; определението за това дали въз основа на Констатацията на трето 
лице Отсрещната страна е неприемлив Контрагент за Банката; Действието по прилагане на 
изискванията (ако има такова), което ще бъде наложено на Отсрещната страна и Свързано 
с нея лице, и основанията за това. 
 
(iv) След разглеждане на Досието по обжалването, свързано с Обжалването, описано в 
Раздел III, Член 7.7(ix), Изпълнителната комисия издава решение, съдържащо изложението 
на относимите факти; решението ѝ относно това дали въпросът изисква допълнително 
разглеждане и основанията за това. Ако Изпълнителната комисия реши, че има prima facie 
доказателства, че е по-вероятно твърдяната Забранена практика да е извършена, или че 
след Констатацията на трето лице Отсрещната страна ще бъде неприемлив Контрагент за 
Банката, или че Комисарят по изпълнението е имал компетенции по въпроса, тя нарежда на 
Комисаря по изпълнението да издаде съответно Известие и въпросът се разглежда по 
начина, определен в Раздел III, Член 4.4 или Раздел III, Член 4.5, според случая. 
 
(v) След разглеждането на Досието по обжалването, свързано с Обжалването, описано в 
Раздел III, Член 7.7(x), Изпълнителната комисия издава решение, съдържащо изложението 
на относимите факти и решението ѝ по разглеждания въпрос(и). Ако Изпълнителната 
комисия реши в полза на Жалбоподателя, тя нарежда на Комисаря по изпълнението да 
преразгледа въпроса в съответствие с Раздел III, Член 5.4 и Раздел III, Член 5.5 и в 
съответствие с решението на Изпълнителната комисия, след което да издаде Решение на 
Комисаря по изпълнението съгласно Раздел III, Членове 5.6(i) или 5.6(ii), според случая, 
след което процедурата продължава по начина, определен в Раздел III, Член 5.7 и Раздел 
III, Член 5.8, без последващо обжалване. 
 
(vi) След разглеждане на Досието по обжалването, свързано с Обжалването, описано в 
Раздел III, Член 7.7(xi), Изпълнителната комисия издава решение, съдържащо изложението 
на относимите факти, решението ѝ дали Комисарят по изпълнението има компетенции по